SPRÁVA ZO ZAHRANIČNEJ PRACOVNEJ CESTY  č. 26/2016 a 27/2016

1.  Účastník ZPC:
Peter Brodnianský, Bc., Odbor metodiky a tvorby informácií školstva, Oddelenie informačných systémov ekonomiky a financovania škôl, Staré Grunty 52, Bratislava, odborný pracovník, anglický jazyk	
Gabriela Slodičková, Ing., Oddelenie štatistiky a služieb, Staré Grunty 52, Bratislava, rezortný štatistik, anglický jazyk, francúzsky jazyk
	
2.  Zahraničná pracovná cesta:
Francúzsko,  Paríž, 3.4. – 6.4.2016, OECD  rue André Pascal 2, 75775 Paris Cedex 16

Účel cesty: Účasť na 17. stretnutí INES Working Party (ďalej len INES WP), INES=Indicators of Education Systems →tvorba ukazovateľov vzdelávacieho systému pre každoročnú medzinárodnú publikáciu Education at a Glance (EAG).

Spôsob financovania: CVTI SR (cestovné, ubytovanie, stravné)

3.  Rámcový program pobytu:
3.4.2016		- prílet do Paríža, ubytovanie
4.4. až 6.4.2016	- rokovania v OECD 
6.4.2016		- prílet do Viedne  

4.  Stručný priebeh rokovaní, resp.  študijného pobytu:
PONDELOK  4.4.2016:
a)	Privítanie členov INES z 33 členských štátov a 3 partnerských.
b)	Schválenie rokovacieho programu.
c)	Prezentácia Veľkej Británie o politike vzdelávania a výkonov v oblastiach zákonov, financovania, inšpekcie, kvalifikácie a učiteľského vzdelávani. Napriek 4 rozdielnym vzdelávacím systémom (4 kráľovstvá) a 22 školským organizáciam musí UK dokázať zosúladiť výstupy pre OECD.
d)	Prezentácia sekretariátu o Vylepšeniach výkonov vyššieho vzdelávacieho systému.
e)	Informovanie o zbere údajov UOE v 2015 s takmer 100% údajov od zúčastnených štátov v INES. Kontrolné hodnotenia s veľkou pomocou všetkých krajín  prebehli zatiaľ na 80%.
f)	Informovanie o dátume vydania nového EAG - 13.9.2016. V 10 štátoch bude organizovaný Launch Event ku EAG 2016.
g)	Oznámenie najbližších termínov pre kontroly tabuliek a grafov a poznámok jednotlivých krajín k príslušným členeniam údajov.
h)	Prezentácia o vývoji nových indikátorov, ich publikovanie v EDIFs (Education Indicators of Focus).
i)	Oznámenie o reorganizácii web INES, s možnosťou prístupu ku všetkým oficiálnym dokumentom od r. 2008.
j)	Prezentácia projektu PISA 2012 a jeho výsledky v súvislosti s vypĺňaním dotazníka Evaluation and Assessment.
k)	Informácie o TALIS, bude updatovaný a pripravuje sa TALIS 2018 a TALIS Satelite Projects, ktorý bude obsahovať Video Study.

l)	Diskusia o ISCED 0:
•	diskusia o možnosti štátov dodania údajov za ISCED 01 za deti do 3 rokov,
•	nutnosť úpravy indikátorov v ISCED 0 pre porovnateľnosť údajov s ECEC team.
m)	Prezentovanie posledného mítingu INES LSO:
•	implementácia všetkých ukazovateľov ISCED 2011 pre LSO,
•	návrh zmeny pojmu „očakávaná doba vo vzdelávaní“ na „doba/čas strávený pre vzdelávanie“,
•	problematickosť a háklivosť s údajmi o nezamestnanosti.
n)	Prezentovanie posledného mítingu INES NESLI:
•	odsúhlasili sa zmeny v definíciach: učiteľský plat a pracovný čas učiteľa,
•	informácia o úprave tabuľky CURR5 so základným platom učiteľov a ich príplatkoch,
•	odsúhlasili sa online tabuľky vysokoškolských platov,
•	novinkou v EAG budú časové údaje priemerných aktuálnych učiteľských platov a to za roky 2000, 2005, 2010, 2014.
•	pripravovaný je pilotný dotazník o vstupe študentov na terciárne vzdelávanie (prihlášky a prijatie prvý krát na VŠ),

UTOROK  5.4.2016
o)	Nový indikátor A9 o študentoch, ktorí neukončili štúdium alebo neskončili v plánovanom čase.
p)	V D6 budú pridané nové ukazovatele: Kto sú riaditelia a náplň ich práce.
q)	V niektorých indikátoroch bude pridané delenie podľa pohlavia, rovnosť pohlaví bude prerokovávaná na Rade ministrov v 2017.
r)	Vytvorenie Online Education Database pre indikátory A1, A5, C5 a D1.
s)	Vývoj príručky EAG pre lepšiu medzinárodnú porovnateľnosť.
t)	Prezentácia o Tertiary Education a vývoji terciárnych indikátorov:
•	pilotný dotazník,
•	kritéria financovania bakalárskych programov,
•	počet prihlášok na bakalárske programy podľa pohlavia a podľa odboru vzdelávania.
u)	Diskusia 3 skupín účastníkov INES WP v oblastiach:
•	Ako jasnejšie a správnejšie zadávať údaje do dotazníkov vo všetkých krajinách pre EAG, ktorý má obmedzený počet strán v tlačenej forme i v online forme.Z dôvodu objektívnosti výberu tém a tabuliek do EAG bude zorganizovaný prieskum a na ďalšom zasadaní INES sa rozhodne o zmenách v EAG.
•	Rovnosť v terciárnom vzdelávaní a ad-hoc dotazník.Zhodnotenie zozbieraných údajov od väčšiny štátov, diskusia o problémoch s vypĺňaním a návrhy na zmenu tohto dotazníka, keďže výsledky úzko súvisia s financovaním VŠ.
•	Vytvorenie zoznamu kľúčových oblastí v údajoch EAG delených podľa pohlavia a akceptovanie problémy s web-údajmi.
v)	Prezentácia a diskusia o výške študentských pôžičiek pre zber údajov v 2016.
w)	Finančné indikátory – prerokovanie a návrhy ako vylepšiť a zharmonizovať zadávanie údajov o výdavkoch verejných škôl v EAG v kapitole B a zvýšiť kvalitu údajov, aby sa znížil počet nevykazujúcich štátov.
STREDA  6.4.2016
x)	Odsúhlasenie štruktúry OECD Handbook (obsahujúci zoznam aktuálnych ukazovateľov o vzdelávaní v EAG) pre 2017 a nutnosť existencie online Handbook.
y)	Prezentácia o medzinárodnej spolupráci pre EAG za posledné roky a vyzdvihnutá pomoc 10 štátov v odlaďovaní zmien v 6 ukazovateľoch a niekoľkých tabuliek:
•	A 1.3a – Dosiahnuté vzdelanie vo vekových skupinách 25-64 a 25-34,
•	A 5.1a – Pomery zamestnania podľa dosiahnutého vzdelania,
•	B 1.1a – Ročné výdavky na študenta podľa stupňov vzdelávania,
•	C 1.1a – Pomery študentov podľa vekových skupín,
•	C 2.1 – Pomery detí v MŠ a žiakov na 1.stupni ZŠ podľa veku,
•	C 5.2a – Podiel 15-29 ročných mladých ľudí vzdelávajúcich/nevzdelávajúcich sa podľa stavu zamestnania.
z)	4 návrhy sekretariátu OECD s následnými diskusiami:
•	Zahrnúť nový zoznam odborných/učňovských  študijných programov do EAG 2016 (WSP = Work Study Programmes),
•	Vývoj analýzy tabuľky „Pomery zamestnania dospelých s vyšším stredným vzdelaním podľa vzdelávacích programov“,
•	Tvorba novej analýzy o pomere 25-ročných študujúcich a ukončených v ISCED 3 a 4 vo Vocational (odborných) programoch,
•	Tvorba novej tabuľky o študujúcich vo vekových skupinách 15-19, 20-24 a 15-24 v ISCED 3 - 4 v duálnych programoch.
5.  Odporúčané závery:
Z dôvodu neustále sa zvyšujúceho počtu a rozsahu medzinárodných dotazníkov odporúčame vytvoriť pozíciu koordinátora za SR pre všetky činnosti súvisiace s medzinárodnými prieskumami o slovenskom školstve v podriadených organizáciách MŠVVŠ SR pre OECD, EUROSTAT, UNESCO, INES, INES LSO, INES NESLI, PIAAC, Eurostudent, UNICEF.

6.   Prehľad prinesenej dokumentácie a miesto jej uloženia
Interné pracovné materiály. CVTI SR, Oddelenie štatistiky a služieb.

7.   Osobitne vyhodnotený očakávaný prínos ZPC
Informácie získané na zasadnutí INES WP budú využité pri vypĺňaní medzinárodných dotazníkov za slovenské školstvo v 2016, najmä údaje do UNESCO/OECD/EUROSTAT (UOE) za všetky úrovne ISCED v členení podľa zriaďovateľov, pohlavia, veku, študijných odborov, spôsobu a druhu štúdia.

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: 		Ing. Gabriela Slodičková 		.....................................
 
Bc. Peter Brodnianský 		...................................... 
Dátum:  14.4.2016
								
Správu schválil:  prof. RNDr. Ján TURŇA, CSc., generálny riaditeľ  ...................................